
ENTRADA HUDICIAL 

NA CAS CONOCI NA 
TAMARIJN, UN PERSONA | , 
DETENI Y AUTO CONFISCA g” 


DOS LEIDSTER DI CRECHE A WORDO PONI DEN LIBERTAD 
AYERA TARDI. UN A WORDO HIBA WARDA NOS COSTA 


Huez a dicidi pa pone tur dos sospechoso cu tabata den detencion contra e decision aki, despues di a studia decision di huez. Un di e 
preventivo den e caso di e creche, den libertad condicional entrante  sospechosonan a wordo entrega mes ora na Warda nos Costa. 


Ni SOLODIPUEBLO@GMAIL.COM 


awe 5or di atardi. Ministerio Publico a dicidi pa bay den apelacion 


MINISTER ENDY - ABOGADO A BISA HOF 
CROES LO APELA “i CU KIER SCUCHA UN 
SENTENCIA DI TESTIGO DEN CASO DI 
CORTE CONTRA si, TRAFICACIONDI 45 
240RA i “dà BARA DI ORO 


NA SANTA CRUZ RECHERCHE h 
A PARA UN AUTO 

SOSPECHOSO Y A DETENE 2 

PERSONA PA DROGA Y ARMA 


SUL uso 

Corte Superior a cuminsa cu tratamento di 
e apelacion di Ministerio Publico contra e 
sentencia di Corte cu a declara e hombernan 
Venezolano biba na Aruba, R.G.Z. y J.T.R. liber 
den e caso di baranan di oro. 

SOLO DI PUEBLO por a compronde cu abogado 
a bisa Hof cu tin pensa di kier scucha un testigo 
den e caso di baranan di oro. E caso a keda 
pospone pa October 2023. 

Ta asina cu R.Z. y J.R. a dicidi di viaha bay 
Curacao pa presenta dilanti Hof den Corte 
Superior. Ta asina cu e caso tabata pro forma y 
abogado mr. Sulvaran a anuncia cu lo kier bay 
scucha un testigo. 

Durante tratamento di ecaso den Promer Instancia, 
Fiscaltaconsi dera t ransporteilegal di 55 kilo dibalanan 
dioro. Naopinion di Fiscalayena documentonanfalso. 
Ta sospecha cu e oro ta procedente di fuente criminal y 
pesey ta consi dera labamento di placa. 

Fiscalta hayacu JT.R. y G.RZ taesnancua transporta 
baranan di oro den maletanan simpel. Eoro ta bin for 
di Venezuela sin documento drechi. For Curacao ta 
manda Douane documentonany taaprobaesaki. Tur 
cosa mustra cu eoro ta procedente di Aruba. Esaki ta 
e parti falsifica. Douane di Aruba inconciente tabata 
coopera cu esaki. Naopinion di Fiscal aki por papia di 

DI 45 BARA DI ORO 


labamento di placa intencional. Fiscal,pa cu ecastigo a 
tenecuenta cu e tempocua transcuri. Elaexigi pa G.RZ 
castigo igualna lokee tabata sera. Pa JT.R.ela exigi 12 
luna di prison di cual 6 luna tacondicionalcu un tempo 
diprueba di2aña. Tambe Fiscalaexigi paconfiscae45 
baranan dioro. 
SENTENCIA 
Hues a bisa cu e ta rechaza defensa cu tabatin 
persecusion dirigi y un proceso inhusto. Pa loke ta 
acusacion 2 falsificacion di documento,Hues ta haya 
cu e documentonan ta di Douane y no ta haya cu ta 
falsificacion. Tambeno ta haya proba cu lo kier a sconde 
cueoro ta procedente di Venezuela cue documentonan 
aki.Huesabisa cu investigacion tamust racu ta viabroker 
e documentonan ta wordomanda pa Douanecaminda 
ta para cu eor ta procedente di Venezuela y ta wordo 
exporta paot ropais. Na Aruba Z abay Douanepa tuma 
e documentonancaminda eoro tabata tey caba.Hues ta 
haya cu Douanea splica cu e yenamento di formulario 
ta corecto y esnan diHulanda tambe ta yena mesun cos 
cu nopor conclui cu esaki ta pa gaña y nobisa cu eoro ta 
procedente di Venezuela. E ta haya cu nan tabatabruha 
ya declarae dossospechosonanliber di falsificacion di 
documento. 

Paloketalabamento di placa. Esospechosonanta para 
riba cu via Pa Oro Internationalnan tabata transporta 


eoro pa un destinacion .Hues ta haya cu esolo hechocu e 
orota di Venezuela ta saca conclusioncu e ta procedente 
di delito. No tin prueba concreto cu e oro ta ilegaly 
mucho menos di delito. E forma con a transporta e 
baranan di oro, no por papia di sospecho di oro ilegal. 
Huesa declara e duo liber di acusacion di labamento 
di placa.Huesnoa tuma decision riba ebaranan di oro 
pasobrano tinindicacion di kendeeta. 

HOF PRO FORMA 

Ta asina cu tur dossospechosonana viaha pa Curacao 
pa ta naHof. Abogadomr. Sulvaran tabata asisti nan. 
Via video conference a trata e pro forma. Traductor 
densala di Corte di Aruba tabata traduci pa nan. Di 
parti di Ministerio Publico na Aruba, tabata presente 
densala di Corte Procurador Generaly un Fiscal. 

Hof a bisa cu e caso ta pro forma. Hof a splica 
cu e tardanza cu e caso ta debi na e situacion cu 
Corte di Husticia ta confrontando di scarcedad 
di Huesnan pa atende e cantidad di casonan. 
Hof a stipula cu ta pospone e caso pa 7 October 
2024 pa 10'or di mainta. Abogado mr. Sulvaran 
a bisa Hof cu ta 6 aña y mey su clientenan ta 
bibando den incertidumbre. El a bisa Hof cu 
por ta cu lo tin un testigo di nan parti pero 
esaki lo notifica Hof na tempo. 


MINISTER MADURO DI FINANSA TA E SIMAN AKI NA MERCA PA REUNI 
CU INVERSIONISTANAN RIBA MERCADO INTERNACIONAL DI CAPITAL 


E siman aki Minister Maduro di 
Finansa ta na Merca pa asina por 
reuni cu inversionistanan riba e 
mercado di capital internacional 
cu ta deposita nan confiansa den 
Aruba. E mandatario lo bishita 
inversionistanan na 5 diferente 
cuidad den 5 dia di trabou. 


Aruba tin como 25 aña activo riba 
e mercado internacional di capital 
pa asina por cubri e necesidad 
financiero di nos Pais. Debi na e 
pandemia Aruba tabata algun aña 
ausente. Mientrastanto nos Pais su 
economia a recupera grandemente 
y a haci reformanan necesario 


cu a percura pa e credibilidad 
financiero di Aruba por a crece. E 
storia di recuperacion di Aruba ta 
uno impresionante y ta importante 
pa e inversionistanan haya sa di 
esaki. 

Durante e reunionnan informacion 
ta wordo brinda di e recuperacion 
economico y financiero di Aruba, 
e maneho di debe, e reformanan 
cu ta tumando luga den cuadro di 
e Landspakket, e plan di Aruba 
pa atende cu retonan financiero 
di cambio climatico, informacion 
riba e inversionnan cu ta tuma luga 
y ta duna bista riba e rendimento 
financiero di e companianan 


estatal Aruba. 


Minister Maduro di Finansa ta 
haci uzo di e oportunidad tambe 
pa gradici tur e inversionistanan 
internacional cu ta kere den Aruba 
y cu hasta tempo di pandemia a 
keda brinda Aruba nan confiansa. 
"Ta dianan pisa di trabou, pero 
nos ta contento di por representa 
Aruba dignamente, contando 
e storia di e esfuerso di nos 
hendenan pa percura pa Aruba por 
recupera e credibilidad financiero 
cu ta duna inversionistanan e 
confiansa cu nan inversion ta 
sigur na Aruba," ta palabranan di 


Minister Maduro di Finansa cu ta 
resumi e necesidad y importancia 
di su biahe di trabou. 

Awe den oranan tempran 
departamento di recherche 
Santa Cruz a bay na un 
cas na Tamarijn pa un 
detencion y como tambe a 
haci un listramento na e 
parcela. 

Na momento di e 
listramento den a cas y 
rond dia cas a bin encontra 
basta articulonan horta 
como tambe droga. 

E articulongn y droga a 
keda confisca como tambe 
un auto. 

Na e accion a participa 
diferente departamenrto 
di Cuerpo Policial Aruba. 


Cuerpo Policial ta sigi 
traha duro pa combati 
criminalidad y ta keda 
haci un apelacion na e 
pueblo di Aruba pa sigi 
yuda nos door di yama e 
Tiplijn di Polis cu ta 11141. 
Bo anonimidad ta keda 
garantisa. 


Tanarijn - Diaranson den 
oranan trempan di mainta 
autoridad a drenta un cas 
conoci na Tamarijn. 

Varios unidad di 
departamentonan policial 
a drenta y a efectua un 
detencion. Ta masha hopi 
biaha mes a drenta e cas 
aki y haci detencion. Polis 
sa con e cas aki ta tanto 
paden y pafo. 

A bin haya masha hopi 
cos horta mes, den pasada 
nos por a mira aparatonan 
manera power tools y 
mucho mas cos. Un auto 
tambe a wordo tuma den 
beslag. 


ANURA 


hi 


AVI 
mi 


Polis a usa un pickup y 
tambe un aanhangwagen 
pa transporta tur locual a 
ser haya, pues asina hopi 
cos. 


ENTRADA HUDICIAL NA CAS CONOCI NA TAMARIJN, UN 
PERSONA DETENI Y AUTO CONFISCA 


Tene cuenta cu si bo 
persona cumpra cos horta, 
esey tambe ta un acto 
castigabel. 

Awe mainta Corte Superior a trata e apelacion 
di Shannon Williams (23) contra su sentencia 
di 17 afia di prison. 

SOLO DI PUEBLO por a compronde cu 
Procurador General (PG) ta haya cu intencional 
Williams a tira Eddy mata y a exigi pa subi e 
castigo di 17 pa 19 afia di prison. 

Den sala di Corte tabata presente abogado mr. 
Emerencia y e mayornan di e victima. 
ACUSADO TA BISA CU TA ACCIDENTAL E 
TIRO A SALI 

Procurador General (PG) a presenta e acusacion 
contra W. cu riba 30 November 2022, el a tira 
mata Eddy Rincon Bravo (victima) ariba e 
caminda pa bay tanki di Savaneta. Tambe cu W. 
a horta e victima y tabatin un arma di candela. 
Ta asina cu W. a apela e sentencia y Hof a puntr'e 
pakico el a apela. El a bisa Hof cu el a haci malo 
pero no tabata su intension di mata. El a bisa 
cu loke a pasa tabata un accidente. Segun W. 
durante luchamento entre e y e victima, e arma 
a tira. Emociona, cu wowo yen awa. El a bisa 
Hof cu tur dia e ta pensa loke a pasa. 

TIRA AMIGO MATA 

Hof a bisa cu W. a bay entrega su mes un rato 
despues di e tiramento. Hof a puntre pakico 
a no a duna declaracion na Recherche. W. a 
bisa cu e tabata hopi nervioso y no a papia y 
kier a papia dilanti Hues. Hof a puntra con W. 
conoce e victima Eddy. El a bisa cu e conoce 
Eddy basta bon y su mama tabata trece serca 
W. pa hunga playstation. El a bisa cu nunca e 
tabatin problema cu Eddy. El a bisa cu e amigo 
K. cu su pareha A. a bay busca W. y despues 
Eddy, kende tabata cana cu kruk y un pia den 
verband. Segun W., e intension tabata pa nan 
bay cumpra un cantidad di marihuana for di 

hende cu Eddy conoce. 

Promer nan a bay na cas di un amigo di W., 
Celebro, kende debe W. 100 florin. W. a bisa Hof 
cu el a bay busca e placa pa despues bay cumpra 
e marihuana. W. a bisa cu na e cas, Eddy a pidi'e 
pa cumpra un paki di cocaine. Door cu W. 
conoce e vecindario, el a cana bay na un lugar 
caminda el a cumpra e paki di cocaine pa 50 
florin y duna Eddy. 

W. a bisa cu Eddy a usa e cocaine y despues 
a reclama W. cu e cocaine no ta sirbi y cu e ta 
paga solamente 10 florin. W. a bisa Eddy cu e 
mester di e 50 florin. Segun W., Eddy a bis'e pa 
nan bay tanki pa nan cumpra e droga y despues 
chil eynan usa droga. Hof a remarca cu esey no 
ta loke e homber K. y A. a bisa. Segun W., nan 
no tin nada di haci cu e caso y no sa kico e cu 
Eddy tabata papia. 


Segun W., el a keda pleita cu Eddy pa e 50 florin 
pa e por cumpra su marihuana. Na caminda pa e 
tanki e discusion a sigui y na dado momento W. 
a rabia y a surgi luchamento patras den e auto. 
Segun W., Eddy a saca un arma riba dje y e ora 
ey W. a purba kita e arma for di dje. E arma a 
cay abao den banda di Eddy. Eddy a coy e arma 
bek. A surgi otro luchamento caminda Eddy 
tabatin man riba e loop y W. a gara e arma na e 
man. Na dado momento Eddy kier a bula for di 
e bentana di auto. Segun W., den e bulamento, 
e arma a tira y Eddy a resulta herida. W. a baha 
for di e auto y a bay purba yuda. Segun W., el a 
hala Eddy na banda di caminda y a purba carga 
Eddy, kende a bisa cu W. a tir'e y e no kier bay. E 
ora ey W. a subi den auto y K. y A. a bisa cu nan 
no ta hiba W. cas. Ariba caminda di brug di Tele 


CAMBIA PERSPECTIVA 
TOCANTE OBESIDAD: 


SA BO NUMBER Y MIDI 
BO PESO 


Aruba, W. a tira e kruknan y slof di Eddy afor. 
TESTIGONAN TA BISA CU ACUSADO A TIRA 

Hof a bisa cu ta straño cu W. ta amigo di Eddy 
y e ta haci asina. W. a bisa Hof cu nada mester a 
sosode asina. Hof a mustra cu segun declaracion 
di K. y A., nan no a mira Eddy usa cocaina. A. 
no a mira Eddy cu arma. Ta ora Eddy a bula for 
di e bentana di auto, a tende tiro. Nan a mira W. 
baha for di auto y a pidi Eddy pa e placa. W. a 
desmenti cu e tabatin arma cun'e. Hofa mustra 
cu K. a bisa cu el a mira W. saca un revolver 
preto for di su tas. Segun W., K. no por a mira 
kico tabata pasando pasobra e tabata stuur e 
auto. Na opinion di W., e unico momento cu e 
por a mira W. cu e arma den man ta ora W. cu 
Eddy tabata luchando cu e arma. W. a bisa cu 
Eddy a cay pafor di e auto cu e arma y el a coy 
e arma benta den mondi. Hof a mustra cu K. 
a bisa cu W. tabata menaza Eddy cu e revolver 
y a dal'e cun'e na su cabez. Hof a bisa cu K. a 
declara cu W. a bay riba Eddy benta abao, listra 
den su saco di carson y coy placa bay cune. 
Segun W. e unico cos cu el a coy ta e arma benta 
banda di Eddy y bente den mondi. Segun W. 
esey pa evita cu Eddy por yega na e arma. W. ta 
haya cu K. ta gafia pa tira culpa riba W. 


Hof a mustra cu tin un sefiora cu ta biba ey 
banda, a mira kico a sosode y a scucha W. bisa 
Eddy: “mi ta bay mata bo”. W. a desmenti esaki. 
Hof a bisa cu e señora a bay serca Eddy y Eddy a 
bisa cu ta W. a tir'e y a bay cu 3 mil florin di dje. 
Hof a remarca cu K. a bisa cu a mira W. a busca 
den paña di Eddy y saca un stapel di placa y e 
señora a bisa cu Eddy a bisa cu W. a horta 3 mil 
florin. 

Prome Minister Evelyn Wever-Croes: 


GOBIERNO DI ARUBA TA CONDENA TUR TIPO DI 
ABUSO CONTRA NOS MUCHANAN 


"Ta solamente uni, nos por logra pa nos yiunan ta protehi contra esnan di menos 


D - Mirando e sucedidonan ultimo dianan 
relaciona cu un creche specifico na unda a 
tuma luga abuso contra criaturanan indefenso, 
Prome Minister Evelyn Wever-Croes kier a bin 
dilanti pa expresa su disgusto y sentimento pa 
cu e actonan baho asina, cometi contra esnan 
mas vulnerabel, cu ta nos muchanan. El a 
indica cu proteccion di nos muchanan semper 
tabata y ta un prioridad di gobierno y cu 
Gabinete Wever-Croes lo sigui traha na purba 
combati e tipo di abusonan aki. 


Desde inicio di gobernacion di Gabinete 
Wever-Croes gobierno a haci tur loke tabata na 
nan alcanse pa purba yuda na preveni e abuso 
contra nos muchanan. 

o Gobierno a traha/cambia leynan y 
proceduranan pa percura pa haci e castigo pa 
cu e acto aki mas severo. Na 2020, gobierno a 
hisa e castigo na e maximo. 

. A purba traha riba prevencion y 
educacion cu ta hopi importante pa yuda 
preveni. A bin cu ley di creche, ley di proteccion 
di mucha y hoben, ouderenplan. 

° A pone mas atencion na e veld social 


Hues di Corte den Promer Instancia awe a dicta 

sentencia den e caso sumario cu Minister Endy 
Croes a cuminsa contra 24ora y Headlines 
Group pa rectificacion. 


SOLO DI PUEBLO por a compronde cu aunke 

cu Hues ta haya cu loke 24ora y Headlines 
Group a publica no ta corecto, e no ta inhusto 
pa cu Croes. 


Hues a bay hopi detaya riba e sentencianan di 
e casonan di retiro di Croes for di Fundacion 
Lotto Pa Deporte (FLPD) y e procedura cu a 


bon intencion" 


biniendo cu e Codigo di Proteccion, "Signs of 
Safety 


. A firma MOU's pa cuido di victima 

. A construi e Family Justice Center 

. Na 2021 institui e departamento di 
mucha y hoben 

. A institui FACT team Kind en Jeugd 


Sociaal Psychiatrische Dienst 


Desde aña 2019, Bureau Sostenemi ta e punto 
central, e asina yama Advies y Meldpunt 
(AMK), pa raporta maltrato di mucha. Segun 
nan cifranan, pa aña tin alrededor di 400 caso 
di abuso contra nos muchanan, pero no tur 
ta trata di maltrato of abuso sexual pero si e 
dalmento di mucha ta pasa hopi na Aruba y ta 
wordo normalisa. E actonan aki no ta aceptabel 
ni pa gobierno ni pa comunidad en general, 
y p'esey lo sigui traha na enforsa e leynan di 
proteccion pa nos muchanan. 

"Ta hopi importante pa mayornan cuminsa 
scucha y kere den nan yiunan. Na momento 
cu bo yiu bisabo cu nan no kier frecuenta 
cierto luga y/of persona ta bon pa pone 
atencion y cuminsa averigua e motibo tras di e 


comportacion aki. Proteccion di nos muchanan 
ta cuminsa na nos mes, na nos como mayor 
pa siña pone atencion na comportacion di nos 
yiunan, y mas importante cuminsa kere den 
nan. Gobierno por bin cu tur ley, pero si a nos 
mes no ta scucha nos criaturnanan, e problema 
ta bira mucho mas dificil pa combati. Ta 
solamente uni, nos por logra pa nos yiunan ta 
protehi contra esnan di menos bon intencion" 
Prome Minister a expresa. 


Pa denuncia un caso di abuso di mucha of pa 
conseho por jama gratis: 588 1010 of email: 
sostenemi@aruba.gov.aw. 

HUES A RECHAZA DEMANDA DI MINISTER ENDY 
CROES PA RECTIFICACION CONTRA 240RA Y 


HEADLINES GROUP 


sigui den apelacion di Croes contra e raport 
di Ernst & Young (E&Y) cu FLPD a usa como 
motibo di retiro. 

Hues den su evaluacion ta mustra riba 
partinan huridico den e procedura caminda 
den e raport E&Y ta menciona cu Croes y su 
ruman lo a enriquece cu placanan pero cu 
Corte Superior lo a cuestiona cu e informacion 
di E&Y no ta corecto. 

Ainda tin un procedura andando entre Croes 
y E&Y y no tin un decision riba si Croes a 
enriquece su mes y famia. Hues ta haya cu loke 
a sali publica di 24ora y Headline Group no ta 


inhusto. Hecho ta cu FLPD a retira Croes pa 
motibonan urgente. Te ainda no tin un decision 
di Corte riba e contenido no corecto di E&Y y 
pesey no por bisa nada riba esey. Ainda e caso 
entre Croes y E&y ta andando. 


Hues ta mustra cu apesar cu e articulonan 
di 240ra y Headlines Group huridamente no 
ta corecto, nan no ta inhusto. Hues ta haya 
cu e publicacion di e articulonan ta base riba 
opinion di Corte cu a keda vigente. Hues ta haya 
cu e demanda di Croes mester wordo rechaza. 

Continuacion di pag 4. 
ACUSADO A PIDI MAYORNAN SORRY 

Hof a bisa cu segun autopcia, door di e tiro, 
Eddy a muri di sangramento. W. a pidi e mama 
di Eddy sorry pa loke a pasa. El a bisa cu e ta 
lamenta cu e accidente a sosode. 

Hof a mustra cu W. tin carchi di castigo cu ela 
wordo condena pa menaza hende y forza hende. 
Tambe tin declaracion di hendenan cu ta bisa 
cu ta W. a menaza y tira Eddy. Hof a puntra 
W. pakico el a bay laga Eddy atras siendo e sa 
cu Eddy ta herida. Segun W., e tabata spanta 
y door cu K. a bisa pa ban y el a bay. Hof a 
remarca cu W. por a bisa cu e ta keda serca su 
amigo Eddy tog? W. a bisa cu e no a pensa asina 
y a bay cas y entrega su mes na Polis. El a bisa 
cu nunca el a kere cu Eddy lo muri. W. a bisa 
cu Eddy a bis’ pa bay, bo a tira mi caba. Hof a 
remarca, pakico no a yama Ambulance. Hof a 
mustra cu e sefiora cu a mira tur cos a pasa, si a 
yama Ambulance. 

MAYORNAN DI VICTIMA A PAPIA 

Hof a permiti e mama y tata expresa nan mes, 

awor cu e ley a cambia. Hof a mustra cu Hues 


a honra den e demanda di daño, e gastonan di 
entiero pero a rechaza e demanda pa tristeza. 
E mama a bisa cu el a bay hopi atras den salud 
door di e morto di su yiu homber. Awor door 
di tristeza y stress e mester cana cu tanki di 
oxigeno pasobra no por cana hopi. E tata a 
bisa cu el a haya tratamento pa spycologo y 
psychiater pa depresividad. El a cuminsa yora. 
E tata a bisa cu Eddy a declara na e señora y 
Polis cu su amigonan a tir'e y hort'ée. E tata a 
bisa Hof cu nan intension tabata pa hib'e tanki 
y mate y deshaci di dje. 

EXIGENCIA DI PG 

PG a bisaHofcu tin declaracion di K. y A cu tabata 
den auto hunto cu W. y e victima Eddy. W. y Eddy 
tabata sinta patras. For declaracion di testigonan, 
por comprondecu a surgi discusionentre W. y Ed dy 
tocante placa. W. a saca revolver y dal Ed dy cu esaki. 
Desp uesa scucha un tiro y Ed dy abula for di bentana 
diauto. W.asali for di eautoy bay listra densaco di 
Ed dy ycoy placa. Untestigoseñoracu tabibaeybandaa 
scucha tiro y amiracon W. tabata para y Ed dy drumi. 
Desp uescu nanacorebayeseñoraabay na Ed dy kendea 
bisacu W.a tire y horta 3milflorin di dje. PG ta haya 
cu ta unhechocu 30 November202 2a tiramata Ed dy. 


PG ta kere cu W. a tira Eddy, ora Eddy kier 
a bula for di e bentana di e auto cu tabata 
coriendo. Tambe e testigo señora a scucha W. 
bisa Eddy cu mi ta bay mata bo. Na opinion di 
PG ta legalmente proba cu W. a tira mata Eddy 
y a horta e placa cu Eddy tabatin. E ta haya W. 
culpable di a mata y ladronicia cu violencia cu 
consecuencia morto. 

PG a bisa Hof cu pa e demandanan, e ta exigi pa 
aproba e tata su demanda di mas o menos 6 mil 
florin y daño inmaterial di 20 mil florin. 


El a exigi pa impone medida di pago y si W. no 
paga e lo mester bay 538 dia sera. Tambe PG 
a exigi pa aproba daño pa e mama cu ta algo 
mas di 4 mil florin mas e daño inmaterial di 5 
mil florin. PG a exigi pa pone medida di pago y 
si W. no paga e lo mester bay 158 dia sera. PG 
a mustra cu Hues a condena W. na 17 aña di 
prison. Awor den Corte Superior, W. no ta tuma 
su responsabilidad. E ta culpa tur otro. PG exigi 
pa subi e castigo di 17 pa 19 aña di prison. Hof 
a sera tratamento di e caso y a bisa 3 Juli 2024 
merdia tin sentencia. 


MINISTER ENDY CROES TA FELICITA ST. PAULUS 
SCHOOL CU INAUGURACION DI NAN SKINA DI ARTE 


A presencia un bunita exposicion di e obranan traha pa e alumnonan. 


LL 


GE 


bunita galeria y exposicion 
di e obranan traha pa e 
alumnonan di klas 1 te 
klas 6 di e scol. Na yegada 
Minister Endy Croes a ricibi 
un caluroso bonbini door di 
cabesante di e scol Sr. Randy 
Arends. E mandatario 
di Ensefiansa a bishita 
e Skina di Arte, unda cu 
Sra. Maroeschka Cornelie, 
kende ta duna les di arte 
na e muchanan di e scol a 
elabora di e bunita proyecto 
aki. A transforma un klas 
lokaal multifuncional 
den un lokaal special pa e 
muchanan ricibi les di arte 
den un ambiente ameno y 
adecua. Mester remarca cu 


Diahuebs anochi, St. 
Paulus School a inaugura 
su Skina di Arte. Minister 


Endy Croes acompafia pa 
su kerida esposa Dilailah 
Croes — Odor a presencia e 


arte. Pa conclui, Minister 
Endy Croes ta gradici pe 
invitacion, alabes ta felicita 


e alumno- y docentenan 
cu un bunita exposicion di 
arte. 


St. Paulus School ta e unico 
scol basico cu ta duna les di 

MINISTER ENDY CROES LO APELA SENTENCIA 
DI CORTE CONTRA 240RA 


Manera publica 
anteriormente, Corte di 
Prome Instancia di Aruba 
a trata 27 mei ultimo e 
caso sumario entama 
pa Endy Croes contra 
240ra unda cu Croes ta 
demanda rectificacion 
di ponencianan eroneo 
den publicacion haci pa 
240ra. Awe Corte a dicta 
sentencia. 


Hues a indica cu 
periodistanan tin cu atene 
nan mes na un cierto grado 
di diligencia y pues mester 
trece y/of percura pa trece 


: Dialuna ultimo, Minister 
di Ensefiansa y Deporte 
Endy Croes a anuncia 
durante Conferencia di 
Prensa di Gobierno di 
Aruba lansamento di 
plataforma digital Center 
for Teaching Excellence 
di University of South 
Carolina pa e docentenan 
sigui profesionalisa nan 
mes. Desde aña pasa 
november, Minister Endy 
Croes a dialoga esaki 
cu University of South 
Carolina. Siman pasa, e 
staf y hefe di e universidad 
tabata na Aruba pa firma 
un contrato di extension cu 
Universidad di Aruba. 


Cu e contrato nobo aki, e 
docentenan tambe ta haya 
acceso na e plataforma 
digital Center for Teaching 
Excellence. University 


noticia padilanti cu ta 
cuadra y cu ta confiabel 
como cu e publico mester 
por confia cu e periodista 
a haci su investigacion 
debidamente. 
Consecuentemente e hues 
ta indica cu e ponencianan 
di 240ra - esta cu 3 corte a 
dicta cu Croes hustamente 
a wordo retira pa motibo 
cu e lo a enrikece su mes y 
su famia cu placa di FLPD - 
no ta cuadra cu e realidad. 
Remarcabel ta e hecho cu 
hues no a aplica e grado 
di diligencia y norma nan 
di cautela cu ta aplicabel 


riba periodistanan den su 
decision final. Den otro 
palabra, hues a haci como 
sifuera cu e norma nan 
aki no ta aplicabel riba e 
persona nan cu ta traha na 
240ra. 

Pues asina mes cu e 
publicacion di 240ra no 
ta contene informacion 
corecto e hues no ta haya 
cu e publicacion ta ilicito 
pa motibo cu 240ra no ta 
conta cu periodistanan cu 
tin educacion di ley y pues 
hues ta di opinion cu no 
por spera di un periodista 
sin conocemento huridico 


cu e por compronde 
sentencianan di hues 
debidamente. Pa e falta 
di conocemento aki hues 
ta haya cu 240ra mester 
wordo disculpa pa su 
publicacion cu informacion 
incorecto y pues ta rechasa 


Minister Endy Croes: 


A LANSA PLATAFORMA DIGITAL CENTER FOR TEACHING 
EXCELLENCE DI UNIVERSITY OF SOUTH CAROLINA PA E 
DOCENTENAN DI ARUBA SIGUI PROFESIONALISA NAN MES 


of South Carolina ta un 
universidad hopi grandi cu 
alrededor di 52 mil alumno 
y 4 mil docente cu ta hopi 
mas grandi cu locual nos 
tin na Aruba. University of 
South Carolina ta brinda 


e  topiconan manera, 
Foundations of Online 
Teaching, Technology 
for Online Teaching 
and Learning, Mental 
Health and Well-being 
Competency, Teaching 
towards Inclusive 


Excellence y Teaching with 
AI den forma di curso y 
webinar. Esaki ta brinda 
nos docentenan di Aruba 
e oportunidad pa sigui 
profesionalisa nan mes 
den nan mesun tempo y 
estilo. E lesnan di Center 
for Teaching Excellence ta 
consisti di dos temporada: 
e periodo di primavera 


(lente) cu a inicia caba y 
ta termina den e luna di 
juli y e periodo di herfst 
cu ta inicia e luna di juli 
y ta culmina den e luna 
di december. Unabes cu 
e docentenan finalisa e 
curso, nan lo ricibi un 
certificado. University 
of South Carolina ta 
kere firmamente cu cada 
miembro di facultad tin 
poder pa ta un excelente 
maestro. 


Minister Endy Croes 
ta haci peticion na 
tur schoolbestuur pa 


manda informacion di e 
docentenan cu ta desea di 
sigui desaroya personal- 
y profesionalmente 
na Sra. Carol Swean 
di Departamento di 
Enseñansa cu ta trek e 
proyecto aki. Unabes 


cu ricibi nomber, fam y 
e-mail di e docentenan, 
por duna acceso na e 
plataforma digital Center 
for Teaching Excellence 
cu ta disponibel riba e 
website di Departamento 
di Enseñansa. 


e demanda pa rectificacion 
di Croes. 


Solo di Pueblo a compronde 
for di Minister Endy Croes 
cu e lo apela e sentencia 
aki. 

MINISTER ENDY CROES TA FELICITA E ALUMNONAN DI MARIA 
COLLEGE PA NAN MAGNIFICO PRESENTACION PA E MATERIA DI CKV 


: Diamars merdia, den Cas di 
Cultura a tuma luga e evaluacion 
final di e materia di e Culturele 
Kunstzinnige Vorming (CKV) 
Dag di Maria College pa e aña 
escolar 2023-2024. Manera ta 
custumber, Maria College Mavo ta 
haci esaki den forma di un show 
espectacular, unda cu cada klas a 
presenta nan producto final. 


E aña aki e tema ta Ban Briya 
Hunto, unda cu e klas 1, 2 y 3 
a pasa nan evaluacion pa CKV 
cu un bunita presentacion di 
arte, baile y teatro. E tema a 
inspira e alumnonan pa crea un 
presentacion unico, uzando nan 
talento y creatividad. Minister 
Endy Croes tabata presente pa 
presencia e bunita show aki. 
E mandatario di Enseñansa a 
hiba palabra e mainta aki, unda 
el a felicita e alumnonan cu e 
show espectacular y a conseha e 
studiantenan pa sigui studia y cu 


estudio ta hopi importante pa nan 


futuro. Ademas di esaki, a felicita 
2 docente, esta juffrouw Koffie 
cu a cumpli 25 aña y meneer 
Paesch cu a cumpli 30 aña den 
servicio y a gradici ambos pa nan 
amor y dedicacion pa educa nos 
hobennan. 


Ambos famia tabata presente y 
sigur tabata un momento di hopi 
emocion. Pa conclui, Minister Endy 
Croes ta aplaudi e alumnonan di 
Maria College pa nan tremendo 
presentacion. Alabes, ta felicita e 
ekipo completo di Maria College 
pa e excelente trabou den ekipo cu 
a haci pa realisa e actividad aki. 


HOMBER BURACHI BANDA DI CAMINDA A RESULTA 
CU TA AUTO A DAL E 


Savaneta - Diamars anochi 
rond di 10'or ney polis di 
San Nicolas a bay Savaneta 
187, pa un cabayero drumi 


canto di caminda. 


Manera por mira ariba 
e imagen nan, polis di 


San Nicolas a yega cu 
e transportwagen y tur 
pa bay cu e homber 
supuestamente burachi. 


Pero, ora cu a bay control'e 
miho a bin resulta cu e 
homber desconoci pa 
esnan bibando rond tawata 
herida y benta ariba acera. 


Ambulance mesora a 
wordo notifica y tambe 
polis di trafico. 


A bin resulta cu e homber 
lo a wordo gedal cu auto, 
pero e auto a bandona e 
sitio birando un caso di 
hit&run. 


Na e sitio nos a combersa 
cu testigo/nan y nan 


a bisa cu bo no tawata 


mira nada externo na e 
curpa esta golpi of sanger. 
Paramediconan mesora a 
rush cu e homber direccion 
Hospitaal. 


Por a mira cu e Paramedico 
tawata basta bezig cu 
e victima momento cu 
tawata transportando e pa 


Hospitaal. 

Ta trata aparentemente di 
locual habitantenan por a 
mira cu e homber por ta 
un persona entre 30 pa 40 
aña. 


Polis di trafico tin e tarea 
awor pa investiga y trata 
na resolve e hit&run aki. 

For di momento cu Departamento 
di Mucha y Hoben (DMH) a keda 
oficialmente institui na october 
2022, e trabounan relaciona cu 
ehecucion di ley di centro di cuido 
di mucha ta canando. Como un di 
e tareanan principal di DMH ta, 
ehecuta y supervisa ley di Centro 
di Cuido di Mucha y percura pa 
un bon calidad di cuido di mucha 
na tur e centronan di cuido di 
mucha na Aruba. Tur centro di 
cuido di mucha mester ta registra 
oficialmente na DMH, y tur 
mayor tin acceso tambe pa wak si 
nan centro di cuido di mucha ta 
registra via www.dmh.aw y bay 
na e tab di registracion nacional. 
Awe oficialmente DMH a sali 
den compania di Polis di Bario, 
cu e supervision y control den e 
centronan di cuido di mucha. 
Pakico Supervision den centro di 
cuido di mucha? 


DMH ta haci supervision y control 
den centro di cuido di mucha pa 
garantisa un desaroyo completo y 
di siguridad y proteccion pa nos 
muchanan. P’esey un supervision 
apropia y profesional di e 
centronan di cuido di mucha ta 
sumamente esencial. Tanto e doño 
(propietario) di e centro di cuido 
di mucha y gobierno ta contribui 
hunto pa yega na un bon calidad 
di cuido di e centronan di cuido di 
mucha. 

Doño (propietario) di e centro di 


SED 


DEPARTAMENTO DI MUCHA Y HOBEN (DMH) TA INICIA 
SUPERVISION DEN CENTRO DI CUIDO DI MUCHA DEN 
FORMA STIMULANTE! 


cuido di mucha ta responsabel pa 
cumpli cu e rekisitonan di calidad 
di cuido di mucha, stipula den 
articulo 9 y 10 di e Ordenansa 
Nacional (AB. 2017 No. 38), cu ta 
indica cu mester duna cuido di 
mucha na un manera responsabel 
y profesional. E supervision ta 
sosode den un forma sin previo 
aviso y mester haci minimo 1 
supervision pa aña, manera cu 
e ley ta stipula. Sinembargo e 
maneho di keho ta duna espacio, 
pa supervision tuma lugar 
na momento cu ta necesario, 
specialmente pa garantisa 
siguridad di calidad di cuido di 
nos muchanan. 


Kico e Supervision ta encera? 


DMH ta haci un supervision cu 
ta consisti di observa, monitoria, 
prueba, acumula y evalua e 
servicio brinda y con ta anda cu 
e muchanan cu ta bishita e centro 
di cuido di mucha. Lo brinda un 
supervision stimulante, pa duna 
instruccion unda e centro di cuido 
di mucha mester traha riba dje, 
pe cumpli cu e exigencianan di 
regulacion. Pues ta enfoca riba si e 
centro di cuido di mucha ta: 

- brinda cuido y guia 
na e muchanan na un manera 
responsabel y adecuado; 

- contribui na e desaroyo 
optimaly saludabel di e muchanan; 
- percura cu e cuido di e 
mucha ta den un ambiente ‘safe’ 
(veilig) pa tur su muchanan; 

- percura cu e centro di 
cuido di mucha ta cumpli cu 
e exigencianan di e manual di 
regulacion. 


Sticker pa identifica cumplimento 
DMH tin como meta final den 
futuro cercano, cu na momento 
cu un centro di cuido di mucha 
ta cumpli cu e exigencianan di 
regulacion pa opera, e centro 


di cuido di mucha lo haya un 
sticker visibel pa tur mayor. Un 
version relevante di e rapportnan 
di supervision tambe lo ta 
disponibel, pa asina e mayornan 

por informa nan mes debidamente 
tocante resultado di e supervision- 
y controlnan haci na e centronan 
di cuido di mucha di nan escogo. 

Auto a dal den un 
baranca na Hooiberg 

bata fuerte cu a pone cu persona a resulta herida. 
Diamars anochi a drenta un patruya na e sitio. Na feur di un KIA Picanto lo a mester a pidi takelwagen pa Polis a tuma datos di e ac- 
informe di un accidente na yegada di e patruya a bin perde control y bai dal den move. cidente aki. 

Hooiberg. Mesora a dirigi  compronde cu dama chauf- un baranca. E impacto ta- Afortunadamente ningun 


ue ELO 
744- TAR Bo ta sufri di un malesa nan cu no no por cura 


? Manera artrosis, Alzheimer, demencia, 
CAPT'E depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedi i bo no ta cura? Bo ta victima di 
bruheria? comunica na MARAVILLAS DE LA FE 
na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 


OLIVE TREE'S 56 71 


PRE-PAID 
FUNERAL PLAN 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


» Comunica na 748 56 7 
© 748 56 71 


PAYAS YOU CAN 
ETA E 


Piedraplat Y 582 0000 
Sanicolaas @ 584 8888 | 5820000 
Habri dialuna pa diabierne | 8:00am-4:00pm 


Olive Tree Social Department O) (+297) 743 7411 
www.olivetreefuneralhome.com 


SH Da 

Homber herida 
banda di caminda 
na Savaneta 


Diamars anochi a drenta 
informe di cu lo tin un hen- 
de tira abao banda di ca- 
minda na Savaneta. 


Mesora a dirigi un patruya 
na e sitio. Na yegada di e 
patruya a bin compronde 
cu no ta conoci kiko lo or a 
pasa pero e persona lo ta- 


bata herida. 


Mesora a dirigi ambulans 
na e sitio. 


Na yegada di e ambulans 
nan a atende cu e persona 
y a transporte pa hospital. 
Polis tin e caso bao inves- 
tigacion. 


Polis a bai na Monserrat 
pa un problema 


maltrato pero un problema 
unda a discuti cu palabra. 
Polis a intermedia y a tuma 
datos di e susedido aki. 


na e sitio. 


Diamars anochi a drenta 
informe di un maltrato na 
Monserrat. 

Mesora a dirigi un patruya 


Na yegada di e patruya a 
bin compronde cu no ta un 


Publica serka nos anuncio di fayecimento di bo ser keri. 
Nos tin 2 pakete pa ofrece; 


Pakete 1: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 22 1x prome cu Noticiero 22 Afl 400,90 


Pa mas informashon por tuma contacto cu oficina na 
585-9500 of na 741-4554 


PUBLICO 
Ta prohibi pa bende of duna 


productonan di tabaco na 
personanan bou di 21 aña 


<= MIET LTD ec EI 


PAG. 12 


SUO 


Honorabel Prome 
Minister Pisas 


ff 


Nos ta skirbi pa felisita Sr 
Pisas I pueblo di Korsou 
na e okashon historiko di 
e aprobashon di Korsou 
komo un Miembro Asosia 
di Komunidat Karibense 
CARICOM. E logro signifi- 
kante aki ta marka un ka- 
pitulo nobo den Korsou su 
involvimento ku e region 
I ta destaka e isla su kom- 
promiso pa fomenta koper- 
ashon I integrashon region- 
al mas fuerte. 

Komo Miembro  Asosia 
di CARICOM, Korsou lo 
benefisia di mayoria di 
oportunidatnan di kolabo- 
rashon den areanan mane- 
ra komersio, seguridat, salu 
I edukashon. E logro aki 
ta un testament di e traba- 
onan duru I dedikashon di 
bo gobierno I e pueblo di 
Korsou pa alinja ku e ob- 
hetivonan I prinsipionan di 
CARICOM. E tambe ta re- 
fleha Korsou su influensia 


kresiendo I liderazgo den 
region di Karibe. 

Nos ta kontentu di kom- 
parti ku nos organisashon, 
Bonaire Human Rights Or- 
ganization, na 2023, a logra 
Miembro Asosia di CARI- 
COM di e Komishon di 
Reparashon di CARICOM. 
Nos ta enkanta ku CARI- 
COM a asepta Korsou den 
su seno, ya ku nos ta kere 
firmemente ku Korsou su 
partisipashon grandemente 
lo enrikese e esfuersonan 
kolektivo direkshon di hus- 
tisia I reparashon entre 
otro inisiativanan krusial. 
Nos ta konfia ku e miembre- 
sia di Korsou no solamente 
lo kontribui na e desaroyo I 
prosperidat di Korsou pero 
tambe lo fortalese e lasonan 
di unidat I solidaridat entre 
e estadonan miembro di 
CARICOM. E obhetivonan 
komparti I  esfuersonan 
kolektivo di e komunidat 


sin duda lo kondusi na un 
futuro mas briante pa tur. 
Un bes mas, pabien ku e 
logro bon meresi. Nos de- 
seonan pa eksito kontinou 
den Sr Pisas su liderazgo I 
ta mira padilanti pa ta tes- 
tigo di e impakto positivo 
di Korsou su partisipashon 
den CARICOM. 


PUEBLO A HAÑASU 
è PENBEK 


Pa kualkier informacion 
2 slodpueioegmalcom 


i 
J ASIN 

NA SANTA CRUZ RECHERCHE A PARA 
UN AUTO SOSPECHOSO Y A DETENE 2 PERSONA 


Diamars atardi recher- 
chenan di Santa Cruz a 
para un auto sospechoso 
pazuid di Taco Bell na 


PA DROGA Y ARMA 


Santa Cruz pa un control. 
Haciendo e control den e 


auto a bin haya droga y 


un arma di candela. 


Eynan mes a detene e 2 
personanan den e auto y 
a confisca e vehiculo tam- 
be. 


Polis a detene homber cu hopi placa cu lo 
a bai cu telefon di turista 


Diamars anochi a drenta 
informe di un ladronicia di 
telefon di turista a den area 
di highrise hotel. Aki a duna 
un discripcion di e auto cu 
lo a bai cu e telefon. Polis 


a topa cu e auto y a logra 
pare banda di e pompsta- 


tion na Palm Beach. Aki 
a check den e auto y a en- 
contra e telefon scondi bao 
di un mat. E chauffeur lo 
a splica cu haya e a haya e 
telefon. Polis a bise cu si 
haya e a haye e lo no mes- 
ter a sconde bao di e mat. 


Tambe polis a nota cu e lo 
tabata tin basta placa cu ne. 
Polis a detene e chauffeur 
y a transporte pa Warda di 
Polis. 

HOROSCOP 


13 JUNI 2024 


Feliz y productivo dia- 
huebs. Awe Solo di Pueblo 
ta presenta bo horoscop pa 
dia 13 di juni 2024. 


Aries 

No laga cu melancolia haci 
doño di bo. Bon bista eco- 
nomico, bo ta atraves un 
momento stabiel. Nan lo 
confia bo algo na trabao pa 
mira si bo ta di confia. Bo 
tin bo defensa den lo mini- 
mo, bay dokter. Number di 
suerte: 28, 36, 4. 


Tauro 

Si bo tin problema famil- 
iar no keda sin papia di 
nan. Pronto lo bo keda for 
di rood. Lo bay ta dificil 
supera e ambiente laboral 
tenso. Bo gran vitalidad lo 
duna bo euforia. Number di 
suerte: 25, 56, 6. 


Geminis 

E posibel conkistanan lo 
cay cu enorme facilidad. 
Medita bon loke bo ta haci 
cu bo placa, actua cu pru- 
dencia. Bo tin hopi recurso 
pa soluciona e temanan lab- 
oral. Bo lo tin dolor muscu- 
lar sin importancia. Num- 
ber di suerte: 97, 17, 1. 


Cancer 

E astronan lo aporta un 
clima agradabel na bo rela- 
cion di pareha. Lo yega un 
cantidad di placa cu bo a 
lubida di cobra. Pronto e 
etapa di monotonia laboral 
lo caba. No abusa di bo 
bon estado fisico y percura 
pa descansa. Number di 
suerte: 52, 49, 6. 


Leo 

Cos ta un poco agita sen- 
timentalmente. Conclui e 
asuntonan economico cu 
bo tin pendiente. E habili- 
dadnan di mando ey ta teni 
na cuenta pa bo hefenan. 
Posibel caida di cabey, con- 
sulta cu bo dokter. Number 
di suerte: 88, 71, 7. 


Virgo 

Si bo kier salba bo relacio 
di pareha, renob'e. Diverti 
sin gasta tanto placa. Lo bo 
yega na acuerdo beneficioso 
cu bo compañeronan. Lo 
sinta bo bon cana, ya cu e 
ta calma bo mente y e nerv- 
ionan. Number di suerte: 
66, 42, 6. 


Libra 
Organisa un cena roman- 
tico, nunca ta di mas. Den 


lo ecnomico, lo bo tin hopi 
suerte, no lag'e pasa. Bo 
lo drenta den un periodo 
di hopi actividad laboral. 
Flexibel y cu energia su- 
fiiente pa haci loke bo kier. 
Number di suerte: 49, 15, 8. 


Scorpio 

Scucha cu bo pareha cu 
bo curason y cos lo bay ta 
miho. Den bo mannan t'e 
clave pa mehora bo econo- 
mia. Bo creatividad lo bay 
facilita bo trabao bastan- 
te. Cuidao cu tosamento y 
verkoud. Number di suerte: 
19, 72, 9. 


Sagitario 

Bo pareha lo haci tur cos 
posibel pa mantene bo 
band'i dje. Den e aspecto 
economico lo bo mester ta 
mas realista. E relacion cu 
bo compañeronan di profe- 
sion lo mehora. Bo sistema 
nervioso ta un poco altera, 
descansa mas. Number di 
suerte: 18, 11, 3. 


Capricornio 

Cu bo pareha, bo ta kere 
mira e cosnan cu solamente 
ta den bo imaginacion. 
Bo lo ricibi cierto suma di 
placa procedente di famia. 


Progreso y renobacon den 
asunto profesional. No pre- 
ocupa pa bo salud, e ta es- 
tupendo. Number di suerte: 
82, 88, 3. 


Acuario 

Bo empeño pa duna otro 
lo ta hopi placentero. Bon 
momento economico debi 
n'e cobramentonan pendi- 
ente. Brake un poco bo am- 
bicionnan laboral. Ta duna 


P ce" 

NI 2024 


bo flohera door di djis bay 
gym, anima algun amigo. 
Number di suerte: 92, 12, 3. 


Piscis 

Mantene bo mes na margen 
di discusion familiar. Den e 
cuestion di placa, bo mester 
ta mas practico. Haci cu bo 
derechonan bal na trabao. 
Debi n'e tensionnan acu- 
mula, lo bo tin insomnio. 
Number di suerte: 72, 15, 6. 

Danki na e tremendo cooperacion cu UMC Utrecht 
HOH ta opera pa prome biaha un aneurisma 
den cerebro cu exito 


Recientemente den sala 
di operacion na Horacio 
Oduber Hospital (HOH) a 
eherce un operacion di un 
aneurisma den cerebro di 
un pashent. Un operacion 
cu nunca antes a wordo 
ehecuta na Aruba, y esaki 
a logra danki na e coopera- 
cion cu HOH tin cu e depar- 
tamento di neurocirugia di 
UMC Urecht. E diagnos- 


tico a ser haci pa HOH su 
neurologo, dr. Ivonne van 
Sijtveld hunto cu e team 
di profesional na HOH. Y 
e neurociruhano vascular 
Prof. Bart van der Zwan 
di UMC Utrecht a ehecuta 
e operacion aki hunto cu e 
team di profesional di sala 
di operacion. E operacion 
aki ta demostra cu HOH 
ta conta cu profesionalnan 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 12 Juni 2024 Merdia 


ox Macha 
[OA 1200] 


Proximo Jackpot 


700.000,- 


| Olx Jackpot | 
[__0jxMatch4 | 
I ojxAn8,00 


Proximo Jackpot 


65.000,- 


Proximo Jackpot 


270.000,- 


bon prepara y capas pa 
brinda e tipo di cuido asi- 
na, pero tambe cu ta conta 
cu e materialnan necesario 
pa por eherce un operacion 
specialisa. 


E diagnostico 

“E pashent aki a yega De- 
partamento di emergencia 
na e momento corecto. El 
a presenta na hospital cu 
hopi dolor di cabes y nau- 
sea. E nivel di ta consciente 
di e pashent tabata basta 
bon. Mirando e caracteris- 
ticanan di e pashent a opta 
pa haci un e asina yama test 
CT Angiografia cu ta un di 
e miho testnan pa por haya 
un diagnostico den e caso 
aki. A traspasa e pashent 
pa departamento di cuido 
intensivo (ICU) y ora a haya 
resultado di e testnan haci 
aki a constata cu e pash- 
ent tabatin un asina yama 
“broken aneurysm,” dr. Si- 
jtveld ta conta. 


Un aneurisma hopi biaha 
ta dificil pa detecta y pues 
dr. Sijtveld ta hopi contento 
con tur cos a cana pa cu e 
caso aki y e tremendo coop- 
eracion entre tur profesion- 
al na HOH pa a logra yega 
na e deteccion y sigui pa e 
Operacion. 


E operacion 

Prof. Bart van der Zwan, 
neurociruhano vascular di 
UMC Utrecht a indica cu na 
HOH por nota cu tin hopi 
hende yena cu entusiasmo 
y profesionalismo. Esaki 
sigur tabata e caso na mo- 
mento cu mester a opera un 
pashent cu a diagnostica 
un aneurisma den su cere- 
bro. Un pashent cu tabata 
luchando pa su bida y nos 
a logra salb'e. “A enfoca pa 
haci e operacion aki di in- 
mediato pasobra e pashent 
tabata birando pio,” tabata 
palabra di Prof. Bart van 
der Zwan. 


Na Aruba ainda nunca a 
yega di efectua e tipo di op- 
eracion aki, pero si HOH 
tabatin tur e aparatonan y 
material necesario pa por a 
opera e pashent. Un opera- 
cion bastante complica y a 
logra ehecuta esaki cu exi- 
to. Despues di operacion, 
ainda tin e proceso di recu- 
peracion y awe algun siman 
despues por menciona cu e 
pashent a regresa su cas y 
ta den bon salud. 

E cooperacion 


“Esaki ta demostra un bes 
mas cu trabou den ekipo ta 
hiba na exito y e coopera- 
cion cu HOH tin cu UMC 
Utrecht y e departamento 
di Neurocirugia ta di sumo 
importancia paso e ta yuda 
na eleva calidad di cuido y 
conocemento di nos profe- 
sionalnan. Si no tabata pa e 
colaboracion aki, e chens cu 
a pashent aki lo por a fayece 
ta hopi grandi”, asina Jacco 
Vroegop, Director di HOH, 
a expresa yena di gratitud. 

BO PERSONALIDAD 
POR PROTEGE OF 
AFECTA BO CELEBRO 


Cierto caracterista di personalidad 
por ta un factor clave pa persona 
desaroya un deterioracion cogniti- 
vo leve den transcurso di nan bida, 
segun un estudio nobo a revela. 


Ta mas consciente y extrovert ta 
mantene e deterioracion cognitivo 
leve durante mas tempo, mientras 
cu teniendo nivel mas halto di neu- 
roticismo (instabilidad emocional) 
ta aumenta e posibilidad di un de- 
terioro cognitivo, segun un estudio 
publica dialuna den e revista Jour- 
nal of Personality and Social Psy- 
chology. 


“E caracteristicanan di personali- 
dad ta refleha patronchi relativa- 
mente duradero di pensamento y 
comportacion, cu lo por afecta e 
participacion den conducta y pa- 
tronchi di pensamento saludabel y 
no saludabel den forma acumula- 
tivo den transcurso di bida”, e autor 
principal, Tomiko Yoneda, a splica. 


“Acumulacion di experiencia den 
transcurso di bida por contribui 
na sensibilidad di enfermedad of 
trastorno determina, manera dete- 
rioracion cognitivo leve, of contri- 
bui na diferencia individual den e 


capacidad di soporta cambio neu- 
rologico relaciona cu edad”, el a 
bisa. 


Aunke e asociacion ta observa den 
practica clinico, ta dificil pa sa cua 
“ta e webo of e galiña”, Dr. Richard 
Isaacson, a bisa. 


“Algun caracteristica specifico por 
aumenta e riesgo debi na un bida 
di comportacion cu ta pre-dispone 
un persona pa desaroya un dete- 
riorioro cognitivo of e enfermedad 
di Alzheimer, of lo por tin un rol 
biologico mas directo relaciona cu 
e patologia trempan di e enferme- 
dad”, Isaacson, kende no a partici- 
pa den e estudio, a bisa. 


“Neuroticismo ta specificamente 
un caracteristica cu ta bin na mente 
y e meta-analisis anterior tambe a 
demostra esaki. Patronchi di pens- 
amento negativo constante y preo- 
cupacion ta relaciona cu volumen 
celebral mas chikito”, el a bisa den 
un e-mail. “No ta conoci si stress/ 
neuro inflamacion ta locual ta im- 
pulsa esaki. No ta existi un marca- 
do biologico pa esaki, pues ta dificil 
pa proba esaki.” 


I SOLO SALU: 


Caracteristica clave di personali- 
dad 


E estudio a analisa e personalidad- 
nan di casi 2.000 persona cu tabata 
participa den e Proyecto Rush di 
Memoria y ‘Embehecimento’, un 
estudio di adulto mayor di e area 
di Chicago cu a cuminsa na 1997. 
Esaki a examina e rol di tres car- 
acteristica clave di personalidad 
— conscientisacion, extroversion y 
neuroticisimo — di con e person- 
anan tabata lidia cu deterioracion 
cognitivo den edad avansa. 


Neuroticismo ta un caracteristica 
di personalidad cu ta afecta e for- 
ma den cua un persona ta enfrenta 
stress. Persona neurotico ta enfren- 
ta bida den un estado di ansiedad, 
rabia y timidez y hopi biaha nan sa 
wak frustracion menor como algo 
menasante. 


Persona conscientisa tin nivel halto 
di auto-disciplina y ta organisa y 
dirigi riba obhetivo, Yoneda a bisa, 
mientras cu e personanan extro- 
vert ta entusiasma cu bida y hopi 
biaha afirmativo y extrovert. 


Persona cu un score halto den ta 
consciente of un score abou den 
neuroticismo tabata significante 
mente menos inclina pa desaroya 
un deterioracion cognitivo leve 
durante e transcurso di e estudio, 
Yoneda a bisa. 


Cada seis punto adicional cu un 
persona tabata obtene riba e escala 
di ta consciente tabata “asocial cu 


22% menos di riesgo di pasa di un 
funcionamento cognitivo normal 
pa un deterioracion cognitivo leve”, 
Yoneda a bisa. 


Esaki lo por traduci den cu un per- 
sona di 80 aña di edad cu un grado 
halto di ta consciente biba dos aña 
mas sin problema cognitivo, den 
comparacion cu esunnan cu a ob- 
tene un score abou den consenshi, 
segun e estudio. 


Segun e estudio, ta mas extrovert 
y comprometi socialmente ta parce 
di ofrece un aña mas di bida sin de- 
mencia. Tambe esaki ta aumenta 
e capacidad pa recupera e funcion 
cognitivo normal despues di ricibi 
un diagnostico anterior di deterio- 
racion cognitivo leve, kisas debi n'e 
beneficionan di socialisacion. 


Sinembargo, mientras nivel di neu- 
roticismo tabata aumenta, e riesgo 
di transicion pa deterioracion cog- 
nitivo tambe tabata aumenta: Cada 
shete punto adicional riba e escala 
“tabata asocial cu 12% mas di ries- 
go”, Yoneda a bisa, locual lo por tra- 
duci den e perdida di por lo menos 
un aña di cognicion saludabel. 


Estudio aki no ta prome cu ta mus- 
tra un conexion entre personalidad 
y funcion celebral. Investigacion 
anterior a demostra cu e person- 
anan mas habri pa experiencia, 
mas consciente y menos neurotico 
ta obtene miho resultado cognitivo 
den test y ta experiencia un deterio- 
racion cognitivo menor cu tempo. 


